Ekraanisalvestus

Ekraanisalvestus on arvutiekraanil kuvatava salvestamine digitaalseks videoks ja see sisaldab tihti ka pealeloetud teksti.

Ekraanisalvestuse puhul kasutatav ingliskeelne termin screencast sarnaneb väga terminiga screenshot (kuvatõmmis). Esimest kasutatakse video puhul, milles kujutatakse ekraanil toimuva muutumist liikuva pildina ja mida on tihti täiendatud pealeloetud selgitustega. Teise puhul on tegemist ühe staatilise kujutisega.

 Mõiste päritolu 
2004. aastal kutsus Jon Udell oma blogis üles lugejaid pakkuma nime arenevale žanrile.Udell, Jon (2004-11-15). "Jon Udell: Name that genre". InfoWorld. Archived from the original on 2009-07-10. Retrieved 2008-06-12. Udell võttis kasutusele termini "screencast", mida pakkusid korraga Joseph McDonald ja Deeje Cooley.Udell, Jon (2004-11-17). "Jon Udell: Name that genre: screencast". InfoWorld. Archived from the original on 2009-07-10. Retrieved 2008-06-12.

Sõnu "screencast" ja "ScreenCam" on kasutatud sünonüümidena "Definition of ScreenCam". PC Magazine: Encyclopedia. Ziff Davis. 2010-05-09. Retrieved 2010-12-30. "Definition of Screencast". PC Magazine: Encyclopedia. Ziff Davis. 2010-05-09. Retrieved 2010-12-30. tulenevalt asjaolust, et ScreenCam oli 1990. aastate alguses populaarseks muutunud ekraanisalvestustarkvara.McCracken, Harry (1994-05-09). "Lotus' ScreenCam is Easy Multimedia". InfoWorld. InfoWorld Media Group. 16 (19): 121. ISSN 0199-6649. Retrieved 2010-12-28. ScreenCam on Ameerika Ühendriikides registreeritud kaubamärk, screencast seda ei ole ja on seega laiemalt kasutust leidnud.Braun, Linda (2007). Listen up! Podcasting for Schools and Libraries. Medford, New Jersey: Information Today, Inc. . Notess, Greg (2006). Teaching Web Search Skills. Medford, New Jersey: Information Today. .

 Kasutusalad 
Ekraanisalvestus aitab demonstreerida ja õpetada tarkvara kasutamist. Ekraanisalvestise loomine aitab tarkvaraarendajatel oma tööd näidata. Haridustöötajad võivad samuti kasutada ekraanisalvestisi integreerimaks tehnoloogiat õppesse. http://eprints.hud.ac.uk/14208/2/Ireland.pdf

Õpilased saavad salvestada video ja heli demonstreerides ülesande lahendust smart boardil ehk interaktiivsel puutetahvlil.

Ekraanisalvestuse võimalusest on kasu ka igapäevase tarkvara kasutuse juures: nende abil on võimalik teada anda tarkvara vigadest, millest teavitamine tekstina võib olla keerukalt seletatav.

Seminaride organiseerijatel on võimalik salvestada terve seminari ajal arvutis näidatu ja teha video hiljem osalejatele kättesaadavaks või jagada videot nendega, kellel kohal ei olnud võimalik olla.

Arvutiesitluste salvestus nõuab tihti kõrget kvaliteeti ja loetavust, mida ei ole võimalik saavutada tavalise videokaameraga arvutiekraani filmides.

Ekraanisalvestised võimaldavad õpilastel liikuda oma tempos, kuna videot on võimalik pausile panna ja erinevaid osi korrata.

Ekraanisalvestised võimaldavad infot edastada nii kõnes kui ka pildis.

 Tarkvara 
Enamikus ekraanisalvestustarkvarade prooviversioonidest on kasutusel vesimärgid. Nende abil soovitakse motiveerida kasutajat ostma programmi täisversiooni, kus vesimärke ei näidata.

 Viited 

 Välislingid 
 Töövahendid: ekraanisalvestus
 15 nõuannet ekraanisalvestise loomiseks (inglise keeles)
 Juhendmaterjalid ekraanisalvestise loomiseks

Kategooria:Infotehnoloogia